Caunes-Minervois

**Caunes-Minervois** ass eng Stiedchen a Südfrankräich am Departement Aude, an der Regioun Occitanie. Caunes-Minervois läit um Fouss vum Biergmassiv Montagne Noire; duerch d'Uertschaft fléisst den Argent-Double, en Zoufloss vun der Aude.

## Geschicht
Caunes-Minervois ass ronderëm eng Benediktiner-Abtei entstanen déi géint 780 vum Paschtouer Anian gegrënnt gouf. Déi ursprénglech Karolengerkierch, déi zerstéiert gouf, ass lues a lues – tëscht dem 11. a 14. Joerhonnert – mat de Gebaier ersat ginn, déi haut nach bestinn.

### Industrie

Caunes-Minervois gouf duerch seng Steebréch wou hellroude Marmer (*marbre rouge incarnat*) ofgebaut gouf, bekannt. Och wann d'Exploitatioun vum Marmer schonn an der Antiquitéit ugefaangen hat, sou koum et awer eréischt am 17. Joerhonnert zu enger méi wichteger Entwécklung. Sou goufen d'Saile vum Trianon am Schlass vu Versailles, vun der Opéra de Paris oder vum Arc de Triomphe aus Marmer vun der „Carrière du Roy“ gehaen.

De Marmer huet sech viru 400 Millioune Joer lues a lues am Häerz vun der „Montagne Noire“ entwéckelt. Déi hellrout Faarf vum Marmer kënnt dohir, well Eisenoxid am Kallek ass.

Zwéi Steebréch ginn haut nach exploitéiert: dee vu Villerambert an dee vun Terralbes. Déi zwéin, awer och d'„Carrière du Roy“ kann ee kucke goen.

## Kuckeswäertes

### Abtei „Abbaye Saint-Pierre et Saint-Paul“
* An der Krypta, Reschter vun der ursrprénglecher Abtei;
* Kierch mat sengem Schëff a Verwëllef aus dem 18. Joerhonnert;
* Marmerdekoratioun am Altorraum an an der Apsis.


Abbaye de CaunesMinervois.jpg|Vue op d'Abteikierch
Caunes-Minervois (11) Abbaye 09.JPG|Vue vu baussen op de Chouer
Abbaye de Caunes-minervois.jpg|Vue aus dem Klouschtergaart
Caunes-Minervois (11) Abbaye 17.JPG|Kräizgank
Caunes-Minervois - Plaque abbaye.JPG|1200 Joer Abtei Caunes-Minervois


### Kapell „Notre Dame du Cros“
No enger Seeche gouf e Kand wéi duerch e Wonner gesond, nodeems et Waasser aus enger Quell gedronk hat. Iwwer der Quell goufen als Undenken 3 Hellegestatuen opgeriicht a méi spéit (am 12. Joerhonnert) ass op der Gedenkplaz eng Kierch gebaut ginn. Déi gouf am 15. an duerno am 18. Joerhonnert renovéiert a mat Marmer dekoréiert.

D'Kierch läit ongeféier 1,5&nbsp;km baussent der Uertschaft selwer.

### Uertschaft
* Iwwerreschter vun de Festungsmaueren déi Caunes ëmginn hunn;
* Mëttelalterlech Gaasse mat verschiddenen „Hôtels particuliers“ (hôtel de Sicard, hôtel d'Alibert, Hôtel de Tapié) mat Eckfënsteren;
* Réimerbréck;


Hôtel de Sicard, Caunes-Minervois, Aude 02.jpg|Eckfënster um Hôtel de Sicard
Caunes-Minervois - Hôtel particulier d'Alibert.JPG|Hôtel d'Alibert
Hôtel de Tapié à Caunes-Minervois.jpg|Hôtel de Tapié
L'Argent-Double à Caunes-Minervois, Aude 02.JPG|Den Argent-Double ënner der Réimerbréck


#### Skulpturen aus roudem Marmer
* Eng Serie vun ongeféier 20 Skulpturen aus dem Marmer vu Caunes-Minervois sinn am Duerf verdeelt

Caunes-Minervois - sculpture marbre 03 (Allégorie à la vigne).JPG|Allégorie à la vigne
Caunes-Minervois - sculpture marbre 04 (Bacchuse).JPG|Bacchuse
Caunes-Minervois - sculpture marbre 05 (Le Baiser).JPG|Le Baiser
Caunes-Minervois - sculpture marbre 06 (Peregrinus).JPG|Peregrinus
Caunes-Minervois - sculpture marbre 07 (El Toro).JPG|El Toro
Caunes-Minervois - sculpture marbre 08 (Jaguar).JPG|Jaguar
Caunes-Minervois - sculpture marbre 09 (Une sacrée tête).JPG|Une sacrée tête
Caunes-Minervois - sculpture marbre 12 (Nexus).JPG|Nexus
Caunes-Minervois - sculpture marbre 13 (Nounours 1).JPG|Nounours 1
Caunes-Minervois - sculpture marbre 15 (Cheval hennissant).JPG|Cheval hennissant
Caunes-Minervois - sculpture marbre 16 (L'Oreille aux secrets).JPG|L'Oreille aux secrets
Caunes-Minervois - sculpture marbre 17 (Le coeur du monde).jpg|Le coeur du monde
Caunes-Minervois - sculpture marbre 18 (Le lion).jpg|Le lion
Caunes-Minervois - sculpture marbre 19 (Pétale 17).jpg|Pétale 17
Caunes-Minervois - sculpture marbre 20 (L'Envol).jpg|L'Envol


## Um Spaweck